തളിപ്പറമ്ബ് കീഴാറ്റൂര് ശ്രീ മുച്ചിലോട്ട് ഭഗവതി ക്ഷേത്രത്തില് പുനര് നിര്മ്മിച്ച പടിപ്പുരയുടെയും നവീകരിച്ച കഴകപ്പുരയുടെയും സമര്പ്പണം ഭക്തി സാന്ദ്രമായ അന്തരീക്ഷത്തില് നടന്നു ഗിരീഷ് പൂക്കോത്ത് കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം കണ്ണൂര് : തളിപ്പറമ്ബ കീഴാറ്റൂര് ശ്രീ മുച്ചിലോട്ട് ഭഗവതി ക്ഷേത്രത്തില് പുനര് നിര്മ്മിച്ച പടിപ്പുരയുടെയും നവീകരിച്ച കഴകപ്പുരയുടെയും സമര്പ്പണം ഭക്തി സാന്ദ്രമായ അന്തരീക്ഷത്തില് നടന്നു. ക്ഷേത്രം ആചാര സ്ഥാനികരുടെയും, കോയ്മമാരുടെയും, നാട്ടുകാരുടെയും സാന്നിധ്യത്തിലാണ് സമര്പ്പണ ചടങ്ങ് നടന്നത്. ഞായറാഴ്ച രാവിലെ 11.30 നും 12.20നും മദ്ധ്യേയുള്ള ശുഭമുഹൂര്ത്തത്തില് നടന്ന സമര്പ്പണ ചടങ്ങില് പങ്കെടുക്കാന് വിവിധ മുച്ചിലോട്ട് കാവുകളിലെ സ്ഥാനികര് എത്തിച്ചേര്ന്നിരുന്നു. കീഴാറ്റൂര് മുച്ചിലോട്ട് സുരേന്ദ്രന് കോമരം,കീഴാറ്റൂര് മുച്ചിലോട്ട് കൃഷ്ണന് അന്തിത്തിരിയന് എന്നിവര്ക്ക് പുറമേ കണ്ണപുരം അരിയില് കുളങ്ങര മുച്ചിലോട്ട് നാരായണന് കോമരം, കൂവേരി മുച്ചിലോട്ട് ബാലചന്ദ്രന് കോമരം,മുയ്യം മുച്ചിലോട്ട് അന്തിത്തിരിയന് അച്ചുതന്, തലോറ മുച്ചിലോട്ട് ഭാസ്ക്കരന് കോമരം, മോഹനന് കോമരം, ദാമോദരന് കോമരം,തലോറ മുച്ചിലോട്ട് അന്തിത്തിരിയന് കേളു,തലോറ മുച്ചിലോട്ട് മുട്ടുശാന്തി പത്മനാഭന്, മുയ്യം മുച്ചിലോട്ട് കൃഷ്ണന് കോമരം, തുടങ്ങിയവരും ചടങ്ങിന് സാക്ഷ്യം വഹിക്കാനെത്തിച്ചേര്ന്നു. രാവിലെ ഗണപതിഹോമവും തുടര്ന്ന് ശുദ്ധികലശവും നടന്നു. ലളിത സഹസ്രനാമ പാരായണവും ഉണ്ടായി. ഇതിന് ശേഷമാണ് സമര്പ്പണ ചടങ്ങ് നടന്നത്. ഉച്ചയ്ക്ക് ചൊവ്വ വിളക്ക് അടിയന്തിരവും നടന്നു.മുച്ചിലോട്ട് ഭഗവതിയെ മണിക്കിണറില് ആദ്യമായി കാണുന്ന രംഗം,പൊയ്ക്കണ്ണ് ധരിച്ച മുച്ചിലോട്ടമ്മയുടെ രൂപം, പൊയ്ക്കണ്ണ് ധരിക്കാത്ത രൂപം,മുച്ചിലോട്ട് ഭഗവതിയുടെ കൂടിയാട്ടം എന്നിവയാണ് പടിപ്പുരയുടെ ചുവരുകളില് ആലേഖനം ചെയ്തിരിക്കുന്നത്. Also read കയര് ഭൂവസ്ത്രത്തിന്റെ സാധ്യതകള് തദ്ദേശ സ്ഥാപനങ്ങള് ഉപയോഗപ്പെടുത്തണം : പി പി ദിവ്യ കണ്ണൂര് പെരുമ്ബടവില് ചന്ദനമര മോഷണത്തിനെത്തിയ മൂന്ന് പേര് പിടിയില് തളിപ്പറമ്ബ നഗരസഭ ഫ്രണ്ട് ഓഫീസ് നവംബര് 10 ന് ഉദ്ഘാടനം ചെയ്യും ശില്പി കാനായി സ്വദേശി പുതിയപുരയില് മനോജിനെ ക്ഷേത്രം കോയ്മ കല്ലാരത്ത് നാരായണന് നമ്ബ്യാര് പൊന്നാടയണിയിച്ച് ആദരിച്ചു. നാരായണന് നമ്ബ്യാരുടെ മകന് പ്രമോദ് കീഴാറ്റൂരാണ് പടിപ്പുരയിലെ ശില്പങ്ങള് സമര്പ്പിച്ചത്.കെ.വി.ആര്.ഗ്രൂപ്പ് ഫൗണ്ടര് ആന്്റ് മാനേജിങ്ങ് ഡയറക്ടര് കുഞ്ഞിരാമന് പാറയില് നായര് ഉച്ചയോടെ ക്ഷേത്രസന്നിധിയിലെത്തി പ്രസാദം സ്വീകരിച്ചു.തുടരെ ക്ഷേത്രത്തില് എത്തിച്ചേര്ന്ന ഭക്തജനങ്ങള്ക്കെല്ലാം അന്നദാനവും നടത്തി.